type: legislation

jurisdiction: EU

text:
 Avviż Legali Importanti
 |
 52006PC0572(02)
 Proposta għal regolament tal-Kunsill dwar l-implimentazzjoni tal-Ftehim konkluż mill-KE wara negozjati fil-qafas ta’ l-Artikolu XXIV.6 tal-GATT 1994, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tariffarja u ta’ l-istatistika u dwar it-Tariffa Doganali Komuni /* KUMM/2006/0572 finali - ACC 2006/0189 */
 [pic] | KUMMISSJONI TAL-KOMUNITAJIET EWROPEJ |Brussel 4.10.2006KUMM(2006) 572 finali2006/0188 (ACC)2006/0189 (ACC)Proposta għalDEĊIŻJONI TAL-KUNSILLdwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ l-Arġentina.Proposta għalREGOLAMENT TAL-KUNSILLdwar l-implimentazzjoni tal-Ftehim konkluż mill-KE wara negozjati fil-qafas ta’ l-Artikolu XXIV.6 tal-GATT 1994, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tariffarja u ta’ l-istatistika u dwar it-Tariffa Doganali Komuni.(preżentati mill-Kummissjoni)MEMORANDUM TA’ SPJEGAZZJONI1. Fil-kuntest tat-tkabbir ta’ l-unjoni doganali d-dispożizzjonijiet ta’ l-Artikolu XXIV.6 tal-GATT jobbligaw lill-KE li tidħol f’negozjati ma’ pajjiżi terzi li għandhom id-drittijiet li jinnegozjaw f’kull wieħed mill-Membri li qed jiddaħħlu sabiex jiftiehmu dwar aġġustament kompensatorju f’każ li l-adozzjoni tar-reġim tat-tariffi esterni tal-KE tirriżulta f’żieda fit-tariffa li taqbeż il-livell li għalih il-pajjiż li qed jiddaħħal rabat lilu nnifsu fid-WTO, filwaqt li “jikkunsidra b’mod xieraq it-tnaqqis tad-dazji fuq l-istess linja ta’ tariffa magħmula minn kostitwenti oħra ta’ l-unjoni doganali waqt it-twaqqif tagħha”.2. Fit-22 ta’ Marzu 2004, il-Kunsill awtorizza lill-Kummissjoni biex tiftaħ negozjati bis-saħħa ta’ l-Artikolu XXIV.6 tal-GATT 1994 (il-proposta COM 6792/04 WTO 34).3. In-negozjati tmexxew mill-Kummissjoni b’konsultazzjoni mal-Kumitat stabbilit bl-Artikolu 133 tat-Trattat u fi ħdan il-qafas ta’ direttivi ta’ negozjar maħruġa mill-Kunsill.4. Il-Kummissjoni nnegozjat mal-Membri tad-WTO li għandhom drittijiet ta’ negozjar relatati ma’ l-irtirar ta’ konċessjonijiet speċifiċi fir-rigward ta’ l-irtirar ta’ l-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka, matul l-adeżjoni fil-Komunità Ewropea.5. In-negozjati rriżultaw fi Ftehim fil-forma ta’ skambju ta’ ittri mar-Repubblika ta’ l-Arġentina.6. Din il-proposta titlob lill-Kunsill biex japprova dan il-Ftehim.2006/0188 (ACC)Proposta għalDEĊIŻJONI TAL-KUNSILLdwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ l-Arġentina.IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikolu 133 flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,Wara li kkunsidra l-proposta mill-Kummissjoni,Billi:1. Fit-22 ta’ Marzu 2004 l-Kunsill awtorizza lill-Kummissjoni biex tiftaħ negozjati ma’ ċerti Membri oħra tad-WTO taħt l-Artikolu XXIV.6 tal-GATT ta’ l-1994, matul l-adeżjoni fil-Komunità Ewropea tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka.2. In-negozjati tmexxew mill-Kummissjoni b’konsultazzjoni mal-Kumitat stabbilit bl-Artikolu 133 tat-Trattat u fi ħdan il-qafas ta’ direttivi ta’ negozjar maħruġa mill-Kunsill.3. Il-Kummissjoni ffinalizzat in-negozjati dwar Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ l-Arġentina. Il-Ftehim għandu jkun approvat.IDDECIEDA KIF GEJ:Artikolu 1Il-Ftehim b’forma ta’ Skambju ta’ Ittri bejn il-Komunità Ewropea u r-Repubblika Arġentina rigward it-tneħħija ta’ konċessjonijiet speċifiċi relatati mat-tneħħija ta’ l-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni fil-Komunità Ewropea; huwa b’dan approvat f’isem il-Komunità.It-test tal-Ftehim huwa anness ma’ din id-Deċiżjoni.Artikolu 2Il-President tal-Kunsill huwa b’dan awtorizzat li jaħtar il-persuna(i) li jkollha(hom) s-setgħa li tiffirma (jiffirmaw) il-Ftehim b’forma ta’ Skambju ta’ Ittri msemmi fl-Artikolu 1 sabiex torbot lill-Komunità.Magħmula fi Brussell,Għall-KunsillIl-PresidentFTEHIMFil-forma ta’ skambju ta’ ittri bejn il-Komunità Ewropea u r-Repubblika ta’ l-Arġentinarelatat mal-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni fil-Komunità Ewropea.Ittra mill-Komunitajiet EwropejBrussell,Sinjur,Wara l-bidu ta’ negozjati bejn il-Komunitajiet Ewropej (KE) u r-Repubblika Arġentina bis-saħħa ta' l-Artikolu XXIV:6 u l-Artikolu XXVIII tal-GATT 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom fil-KE, dan li ġej kien miftiehem bejn il-KE u r-Repubblika ta’ l-Arġentina bl-iskop li jkunu konklużi n-negozjati miftuħa wara n-notifika tal-KE tad-19 ta' Jannar 2004 lid-WTO skond l-Artikolu XXIV:6 tal-GATT 1994.Il-KE taqbel li tinkorpora fl-iskeda tagħha għat-territorju doganali tal-KE 25, il-konċessjonijiet li kienu inklużi fl-iskeda preċedenti tagħha.Il-KE taqbel li tinkorpora fl-iskeda tagħha għall-KE 25, il-konċessjonijiet li jinsabu fl-anness ta’ dan il-ftehim.Dan il-Ftehim għandu jidħol fis-seħħ fid-data li fiha l-KE tirċievi mir-Repubblika ta’ l-Arġentina ittra ta’ ftehim esegwita kif xieraq, wara konsiderazzjoni mill-partijiet skond il-proċeduri tagħhom. Il-KE għandha tagħmel mill-aħjar li tista’ biex tistabbilixxi l-miżuri adatti ta' implimentazzjoni qabel l-1 ta’ Ottubru 2006 u fi kwalunkwe każ mhux aktar tard mill-1 ta’ Jannar 2007.F’isem il-Komunità EwropeaFTEHIMFil-forma ta’ skambju ta’ ittri bejn il-Komunità Ewropea u r-Repubblika ta’ l-Arġentinarelatati mal-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul il-proċess ta’ adeżjoni għall-Komunitajiet Ewropej.Ittra mir-Repubblika ta’ l-ArġentinaBrussell,Sinjur,Qed issir referenza għall-ittra tiegħek li tgħid:“Wara l-bidu ta’ negozjati bejn il-Komunitajiet Ewropej (KE) u r-Repubblika ta’ l-Arġentina bis-saħħa ta' l-Artikolu XXIV:6 u l-Artikolu XXVIII tal-GATT 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom fil-KE, dan li ġej kien miftiehem bejn il-KE u r-Repubblika ta’ l-Arġentina bl-iskop li jkunu konklużi n-negozjati miftuħa wara n-notifika tal-KE tad-19 ta' Jannar 2004 lid-WTO skond l-Artikolu XXIV:6 tal-GATT 1994.Il-KE taqbel li tinkorpora fl-iskeda tagħha għat-territorju doganali tal-KE 25, il-konċessjonijiet li kienu inklużi fl-iskeda preċedenti tagħha.Il-KE taqbel li tinkorpora fl-iskeda tagħha għall-KE 25, il-konċessjonijiet li jinsabu fl-anness ta’ dan il-ftehim.Dan il-Ftehim għandu jidħol fis-seħħ fid-data li fiha l-KE tirċievi mir-Repubblika ta’ l-Arġentina ittra ta’ ftehim esegwita kif xieraq, wara konsiderazzjoni mill-partijiet skond il-proċeduri tagħhom. Il-KE għandha tagħmel l-aħjar sforzi tagħha biex tistabbilixxi l-miżuri ta' implimentazzjoni adatti qabel l-1 ta’ Ottubru 2006 u fi kwalunkwe każ mhux aktar tard mill-1 ta’ Jannar 2007.”Għandi hawnhekk l-unur li nesprimi l-qbil tal-gvern tiegħi.F'isem ir-Repubblika ta’ l-ArġentinaANNESS03042096: Dazju applikat iktar baxx ta’ 11.4% għal tliet snin jew sa meta l-implimentazzjoni tar-riżultati tad-DDA tilħaq il-livell tariffarju maqbul, skond liema minnhom jiġi l-ewwel.03037996: Dazju applikat iktar baxx ta’ 12.4% għal tliet snin jew sa meta l-implimentazzjoni tar-riżultati tad-DDA tilħaq il-livell tariffarju maqbul, skond liema minnhom jiġi l-ewwel.- Żid 4003 tunnellati (erga omnes) f’kwota ta’ rata tariffarja tal-KE għal ‘laħam ta’ annimali ta’ l-ifrat, iffriżat; kwarti ta’ quddiem mhux mifrudin jew mifrudin; mingħajr għadam’ u ‘ġewwieni li jittiekel ta’ annimali ta’ l-ifrat, iffriżat; falda ħoxna u falda rqiqa. Il-laħam importat għandu jkun użat għall-ipproċessar’ (numri tat-tariffi tal-prodotti 0202 2030, 0202 30, 0206 2991),- żid 537 tunnellata (erga omnes) fil-kwota ta’ rata tariffarja tal-KE għat-trab tal-ħalib xkumat (numri tat-tariffi tal-prodotti 0402 1019),- żid 96 tunnellata (erga omnes) fil-kwota ta’ rata tariffarja tal-KE għat-tuffieħ (numri tat-tariffi tal-prodotti ex 0808 1080),- ibda kwota ta’ rata tarriffarja ta' 242074 tunnellata (erga omnes) għall-qamħirrum (numri tat-tariffi tal-prodotti 1005 1090, 1005 9000) b'rata ta' kwota ta' 0%,- ibda kwota ta’ rata tarriffarja ta' 7044 tunnellata (erga omnes) għall-meraq tal-frott (numri tat-tariffi tal-prodotti 2009 1111, 2009 1119, 2009 1911, 2009 1919, 2009 2911, 2009 2919, 2009 3911, 2009 3919, 2009 4911, 2009 4919, 2009 7911, 2009 7919, 2009 8011, 2009 8019, 2009 8032, 2009 8033, 2009 8035, 2009 8036, 2009 8038, 2009 9011, 2009 9019, 2009 9021, 2009 9029), b’rata ta’ kwota ta’ 20%,- ibda kwota ta’ rata tarriffarja ta' 20000 hl (erga omnes) għall-inbid (numri tat-tariffi tal-prodotti 2204 2965, 2204 2975) b'rata ta' kwota ta' 8€/hl- ibda kwota ta’ rata tarriffarja ta' 40000 hl (erga omnes) għall-inbid (numri tat-tariffi tal-prodotti 2204 2179, 2204 2180) b'rata ta' kwota ta' 10€/hl- ibda kwota ta’ rata tarriffarja ta' 13810 hl (erga omnes) għall-vermut (numri tat-tariffi tal-prodotti 2205 9010) b'rata ta' kwota ta' 7€/hlId-deskrizzjonijiet tat-tariffi eżatti tal-KE-15 għandhom japplikaw għal-linji tariffarji u l-kwoti kollha ta’ hawn fuq.- irranġa d-definizzjoni tal-kwota tar-rata tariffarja ta’ 11000 tunnellata ‘laħam “ta’ kwalità għolja” bla għadam’ “Biċċiet ta’ laħam taċ-ċanga speċjali jew ta' kwalità tajba miksuba minn annimali li esklussivament jitħallew jirgħu, ta’ età ta’ bejn 22 u 24 xahar, li għandhom żewġ inċisivi permanenti u li jippreżentaw toqol malli jkunu se jinqatlu ta’ 460 kilogramma, magħrufa bħala “ċanga speċjali fil-kaxex”, li l-biċċiet tagħha jistgħu jġibu l-ittri “sc” (special cuts)” għal ‘laħam ta’ annimali ta’ l-ifrat ta’ kwalità għolja bla għadam friski jew imkessħin’, pajjiż fornitur l-Arġentina.DIKJARAZZJONI FINANZJARJA |DATA: 11-07-2006 |1. | INTESTATURA TAL-BAĠIT: Kapitolu 10 – Dazji agrikoli Kapitolu 12- Dazji doganali | L-APPROPRJAZZJONIJIET: 973.1 M € |2. | TITOLU: Proposta għal Deċiżjoni tal-Kunsill wara l-konklużjoni ta’ Ftehim b’forma ta’ skambju ta’ ittri bejn il-Komunità Ewropea u r-Repubblika ta’ l-Arġentina relatati ma’ l-aġġustament kompensatorju kif ipprovdut bl-Artikolu XXIV:6 tal-GATT 1994. |3. | BAŻI ĠURIDIKA: L-Artikolu 133 tat-Trattat |4. | GĦANIJIET: Li jkun osservat l-Artikolu X tal-GATT 1994 relatat mat-tkabbir ta’ l-Unjoni Doganali mill-1 ta’ Mejju 2004 |5. | IMPLIKAZZJONIJIET FINANZJARJI | PERJODU TA’ 12-IL XAHAR (miljuni ta’ EUR) | SENA FINANZJARJA ATTWALI [n] (miljuni ta’ EUR) | SENA FINANZJARJA LI ĠEJJA [n+1] (miljuni ta’ EUR) |5.0 | NEFQA - IMĦALLSA MILL-BAĠIT TAL-KE(ĦLAS LURA/INTERVENTI) - AWTORITAJIET NAZZJONALI - OĦRAJN |5.1 | DĦUL - RIŻORSI PROPRJI TAL-KE(IMPOSTI/DAZJI DOGANALI) - NAZZJONALI | - 973.1 M€ (1) |[n+2] | [n+3] | [n+4] | [n+5] |5.0.1 | NEFQA STMATA |5.1.1 | DĦUL STMAT |5.2 | METODU TA’ KALKOLU: |6.0 | IL-PROĠETT JISTA’ JIĠI FFINANZJAT MINN APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI? | M/D |6.1 | IL-PROĠETT JISTA’ JIĠI FFINANZJAT MINN TRASFERIMENT BEJN IL-KAPITOLI TAL-BAĠIT ATTWALI? | M/D |6.2 | SE JKUN HEMM BŻONN TA’ BAĠIT SUPPLIMENTARI? | LE |6.3 | L-APPROPRJAZZJONIJIET SE JKOLLHOM JIDDAĦĦLU F’BAĠITS FUTURI? | LE |OSSERVAZZJONIJIET: |MEMORANDUM TA’ SPJEGAZZJONI4. Qed issir referenza għad-Deċiżjoni tal-Kunsill XXXX, dwar il-konklużjoni ta’ Ftehim mar-Repubblika ta’ l-Arġentina wara negozjati skond il-qafas ta' l-Artikolu XXIV:6 tal-GATT 1994.5. Din il-proposta għal Regolament tal-Kunsill timplimenta l-Ftehim li daħlet għalih il-Komunità.2006/0189 (ACC)Proposta għalREGOLAMENT TAL-KUNSILLdwar l-implimentazzjoni tal-Ftehim konkluż mill-KE wara negozjati fil-qafas ta’ l-Artikolu XXIV.6 tal-GATT 1994, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tariffarja u ta’ l-istatistika u dwar it-Tariffa Doganali Komuni.IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 tiegħu,Wara li kkunsidra l-proposta tal-Kummissjoni[1],Billi:(1) Ir-Regolament tal-Kunsill (KEE) Nru 2658/87(1) stabbilixxa nomenklatura għall-merkanzija, minn issa ’l quddiem imsejħa bħala “In-Nomenklatura Magħquda”, u ffissa r-rati ta’ taxxi konvenzjonali tat-Tariffa Doganali Komuni.(2) Bid-Deċiżjoni tiegħu XX/XXX/KE dwar il-konklużjoni ta’ Ftehimiet f’forma ta’ Skambju ta’ Ittri bejn il-Komunità Ewropea u r-Repubblika Arġentina, il-Kunsill approva, f’isem il-Komunità, il-Ftehim imsemmi hawn fuq bl-iskop li jingħalqu n-negozjati li bdew skond l-Artikolu XXIV:6 tal-GATT 1994.ADOTTA DAN IR-REGOLAMENT:Artikolu 1Fir-Regolament (KEE) Nru 2658/87 l-Anness I għandu jiġi emendat bid-dazji u ssupplimentat bil-volumi stipulati fl-Anness ta’ dan ir-Regolament.Artikolu 2L-Anness 7 tat-Taqsima III tal-Parti Tlieta (kwoti tad-WTO li jridu jinbdew mill-awtoritajiet Komunitarji Kompetenti) għandu jiġi emendat kif ġej:a) irranġa d-definizzjoni tal-kwota tar-rata tariffarja tal-KE ta’ 11000 tunnellata ‘laħam “ta’ kwalità għolja” bla għadam: “Biċċiet ta’ laħam taċ-ċanga speċjali jew ta' kwalità tajba miksuba minn annimali li esklussivament jitħallew jirgħu, ta’ età ta’ bejn 22 u 24 xahar, li għandhom żewġ inċisivi permanenti u li jippreżentaw toqol malli jkunu se jinqatlu ta’ 460 kilogramma, magħrufa bħala “ċanga speċjali fil-kaxex”, li l-biċċiet tagħha jistgħu jġibu l-ittri “sc” (special cuts)” għal ‘laħam ta’ annimali ta’ l-ifrat ta’ kwalità għolja bla għadam friski jew imkessħin’.b) Daħħal taħt “termini u kundizzjonijiet oħra” it-test: “Pajjiż fornitur l-Arġentina"Artikolu 3Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESSMinkejja r-regoli dwar l-interpretazzjoni tan-Nomenklatura Magħquda, il-kitba li tiddeskrivi l-prodotti għandha tkun ikkunsidrata li ma għandhiex aktar minn valur indikattiv, filwaqt li l-konċessjonijiet qed ikunu determinati, fi ħdan il-kuntest ta’ dan l-Anness, bil-koperta tal-kodiċijiet tan-NM kif ikunu fil-waqt ta’ l-adozzjoni ta’ dan ir-regolament. Fejn jiġu indikati ex-kodiċijiet tan-NM, il-konċessjonijiet għandhom ikunu ddeterminati mill-applikazzjoni tal-kodiċi tan-NM u d-deskrizzjoni korrispondenti meħuda flimkien.It-Tieni PartiSkeda ta’ dazji Doganali. |Kodiċi NM | Deskrizzjoni | Rata ta’ dazju |03042094 | Qatgħat ta’ ħut friżat ħlief ta’ ħut ta’ l-ilma ħelu | Dazju applikat aktar baxx ta’ 11.4% (1) |03037998 | Ħut friżat ta’ l-ilma mielaħ, ħlief qatgħat ta’ ħut u laħam ieħor tal-ħut ta’ l-intestatura 0304, ħlief fwied u bajd | Dazju applikat aktar baxx ta’ 12.4% (1) |Numri tat-tariffa tal-prodott 02022030020230 02062991 | ‘Laħam ta’ annimali ta’ l-ifrat, friżat; kwarti ta’ quddiem mhux mifrudin jew mifrudin; mingħajr għadamĠewwieni li jittiekel ta’ annimali ta’ l-ifrat, friżat; falda ħoxna u falda rqiqa.Il-laħam importat għandu jkun użat għall-ipproċessar. | Żid 4003 tunnellati (erga omnes) fil-kwota tariffarja tal-KE |Numru tat-tariffa tal-prodott 04021019 | Trab tal-ħalib xkumat: | Żid 537 tunnellata (erga omnes) fil-kwota tariffarja tal-KE |Numru tat-tariffa tal-prodott ex 08081080 | Tuffieħ | Żid 96 tunnellata (erga omnes) fil-kwota tariffarja tal-KE |Numri tat-tariffa tal-prodott 10051090 10059000 | Qamħirrum; | Ibda kwota ta’ rata tariffarja ta’ 242074 tunnellata (erga omnes) fir-rata tal-kwota ta’ 0% |Numri tat-tariffa tal-prodott 20091111 20091119 20091911 20091919 20092911 20092919 20093911 20093919 20094911 20094919 20097911 20097919 20098011 20098019 20098034 20098035 20098036 20098038 20099011 20099019 20099021 20099029 | Meraq tal-frott | Ibda kwota ta’ rata tariffarja ta’ 7004 tunnellati (erga omnes) fir-rata tal-kwota ta’ 20% |Numri tat-tariffa tal-prodott 22042965 22042975 | Inbid | Ibda kwota ta’ rata tariffarja ta’ 20 000 hl (erga omnes) fir-rata tal-kwota ta’ 8€/hl |Numri tat-tariffa tal-prodott 22042179 22042180 | Inbid | Ibda kwota ta’ rata tariffarja ta’ 40 000 hl (erga omnes) fir-rata tal-kwota ta’ 10€/hl |In-numru tat-tariffa tal-prodott 22059010 | Vermut | Ibda kwota ta’ rata tariffarja ta’ 13 810 hl (erga omnes) fir-rata tal-kwota ta’ 7€/hl |(1) Ir-rata inferjuri applikata indikata hawn fuq għandha tiġi applikata għal tliet snin jew sa meta l-implimentazzjoni tar-riżultati tar-Rawnd ta’ Doha għall-Aġenda ta’ l-Iżvilupp tilħaq il-livell tariffarju ta’ hawn fuq, liema minnhom tiġi l-ewwel.Id-deskrizzjonijiet tat-tariffi eżatti tal-KE-15 għandhom japplikaw għal-linji tariffarji u l-kwoti kollha ta’ hawn fuq.[1] ĠU C, , p. .